CELEX: 32008R0082
Language: el
Date: 2008-01-28 00:00:00
Title: Κανονισμός (ΕΚ) αριθ. 82/2008 της Επιτροπής, της 28ης Ιανουαρίου 2008 , για την τροποποίηση του κανονισμού (ΕΚ) αριθ. 32/2000 του Συμβουλίου ώστε να ληφθούν υπόψη οι τροποποιήσεις του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

30.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/8
            
         
      ΚΑΝΟΝΙΣΜΌΣ (ΕΚ) αριθ. 82/2008 ΤΗΣ ΕΠΙΤΡΟΠΉΣ
   
   της 28ης Ιανουαρίου 2008
   για την τροποποίηση του κανονισμού (ΕΚ) αριθ. 32/2000 του Συμβουλίου ώστε να ληφθούν υπόψη οι τροποποιήσεις του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, και ορισμένων άλλων κοινοτικών δασμολογικών ποσοστώσεων, καθώς και με τον καθορισμό της μεθόδου τροποποίησης ή προσαρμογής των εν λόγω ποσοστώσεων και σχετικά με την κατάργηση του κανονισμού (ΕΚ) αριθ. 1808/95 (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Στη συνδυασμένη ονοματολογία για το 2008, η οποία θεσπίστηκε με τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και τη στατιστική ονοματολογία και το κοινό δασμολόγιο (2), όπως τροποποιήθηκε με τον κανονισμό (ΕΚ) αριθ. 1214/2007 της Επιτροπής (3), οι κωδικοί της συνδυασμένης ονοματολογίας (κωδικοί ΣΟ) για ορισμένα προϊόντα έχουν τροποποιηθεί. Τα παραρτήματα ΙΙΙ και ΙV του κανονισμού (ΕΚ) αριθ. 32/2000 αναφέρονται σε ορισμένους από τους εν λόγω κωδικούς ΣΟ. Κατά συνέπεια, είναι αναγκαία η προσαρμογή των παραρτημάτων αυτών.
            
         
               (2)
            
            
               Θα πρέπει συνεπώς να τροποποιηθεί αναλόγως ο κανονισμός (ΕΚ) αριθ. 32/2000.
            
         
               (3)
            
            
               Δεδομένου ότι ο κανονισμός (ΕΚ) αριθ. 1214/2007 θα αρχίσει να ισχύει την 1η Ιανουαρίου 2008, ο παρών κανονισμός πρέπει να εφαρμοστεί από την ημερομηνία αυτή.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα ΙΙΙ και ΙV του κανονισμού (ΕΚ) αριθ. 32/2000 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιανουαρίου 2008.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 5 της 8.1.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 630/2007 της Επιτροπής (ΕΕ L 145 της 7.6.2007, σ. 12).
   
      (2)  ΕΕ L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1352//2007 της Επιτροπής (ΕΕ L 303 της 21.11.2007, σ. 3).
   
      (3)  ΕΕ L 286 της 31.10.2007, σ. 1.
   
      ΠΑΡΑΡΤΗΜΑ
      Τα παραρτήματα ΙΙΙ και ΙV του κανονισμού (ΕΚ) αριθ. 32/2000 τροποποιούνται ως εξής:
      
                  1.
               
               
                  Στο παράρτημα ΙΙΙ, όσον αφορά τον αύξοντα αριθμό 09.0107, οι κωδικοί ΣΟ στη δεύτερη στήλη τροποποιούνται ως εξής:
                  
                              α)
                           
                           
                              ο κωδικός ΣΟ «ex 5703 90 10» αντικαθίσταται από τον κωδικό ΣΟ «ex 5703 90 20»·
                           
                        
                              β)
                           
                           
                              ο κωδικός ΣΟ «ex 5703 90 90» αντικαθίσταται από τον κωδικό ΣΟ «ex 5703 90 80».
                           
                        
            
                  2.
               
               
                  Στο πρώτο μέρος του παραρτήματος ΙV, όσον αφορά τον αύξοντα αριθμό 09.0106, ο κωδικός ΣΟ «ex 6204 49 00» στη δεύτερη στήλη αντικαθίσταται από τον κωδικό ΣΟ «6204 49 90».
               
            
                  3.
               
               
                  Στο δεύτερο μέρος του παραρτήματος IV, όσον αφορά τον αύξοντα αριθμό 09.0106, οι κωδικοί τροποποιούνται ως εξής:
                  
                              α)
                           
                           
                              στη σειρά του κωδικού ΣΟ «6204 49 00», ο κωδικός TARIC «91» στην τρίτη στήλη αντικαθίσταται από τον κωδικό TARIC «10»·
                           
                        
                              β)
                           
                           
                              ο κωδικός ΣΟ «6204 49 00» στη δεύτερη στήλη αντικαθίσταται από τον κωδικό ΣΟ «6204 49 90».